60 damer du skulle ha møtt

60 damer du skulle ha møtt er en norsk biografisk tegneseriebok fra 2016, skrevet av Marta Breen og tegnet av Jenny Jordahl. Boka ble utgitt på Manifest forlag. Forfatterne begrunnet boka med at «det var deprimerende å innse at historiene om mennesket i så stor grad blir fortalt med kvinner i en evig birolle». Boka samler derfor «60 navn de mener burde fått en større plass i norsk sakprosa.»
 Det er også laget en kortstokk til boka.

 De omtalte kvinnene 

Personene er listet etter rekkefølge i boka. Stikkordene om yrke/rolle er bare veiledende
 Camilla Collett, forfatter 
 Aasta Hansteen, maler, aktivist
 Sigrid Undset, forfatter
 Lisa Kristoffersen, dyreverner
 Cathinka Guldberg, sykepleiegründer
 Fredrikke Marie Qvam, organisasjonsgründer
 Amalie Skram, forfatter
 Ragna Nielsen, skole- og foreningsgründer
 Gina Krog, stemmerettsaktivist
 Hanna Brummenæs og Bertha Torgersen, skipsredere i Brummenæs & Torgersen
 Oda Krohg, maler
 Fernanda Nissen, fagforeningsleder
 Ellisif Wessel, fotograf og aktivist
 Marie Høeg, fotograf
 Betzy Kjelsberg, fabrikkinspektør
 Katti Anker Møller, sosialpolitiker
 Kristine Bonnevie, professor i zoologi
 Anna Munch, forfatter
 Nanna With, redaktør og forlegger
 Elsa Laula Renberg, samepolitisk aktivist
 Aasa Helgesen, ordfører
 Cora Sandel, forfatter
 Synnøve Finden, ysterigründer
 Elise Ottesen-Jensen, seksualopplyser
 Pauline Hall, komponist
 Hannah Ryggen, vevkunstner
 Ingeborg Refling Hagen, forfatter
 Birgit Nissen, journalist og Ravensbrückfange
 Elisabeth Meyer, fotojournalist 
 Åse Gruda Skard, barnepsykolog
 Ingrid Bjerkås, prest
 Nic Waal, psykiatriker
 Lise Lindbæk, journalist
 Inger Hagerup, forfatter
 Gerda Grepp, krigsjournalist
 Annie Skau Berntsen, sykepleiemisjonær
 Henriette Bie Lorentzen, lærer og fredsaktivist
 Sonja Henie, skøyteløper og skuespiller
 Solveig Muren Sanden, tegneserieskaper
 Halldis Moren Vesaas, forfatter
 Gunvor Hofmo, forfatter
 The Dandy Girls, popband (Inger Tragethon, Torill Bakken, Marit Hurum, Anne Skotland)
 Amtmandens døtre, visegruppe (Bente Geving, Kjersti Martinsen, Hege Rimestad, Nina Badendyck, Mette Grindstad, Tina Austad, Ruth Eckhoff) 
 Bergljot Hobæk Haff, forfatter
 Karen-Christine Friele, homoaktivist
 Randi Hultin, jazzjournalist
 Ebba Haslund, forfatter
 Radka Toneff, jazzsanger
 Grete Waitz, langdistanseløper
 Shilan Shorsh, menneskerettsaktivist
 Wenche Foss, skuespiller
 Holmenkollstafetten og kampen for kvinners deltagelse
 Engebret-bevegelsen, journalistklubb 1974
 Kvinnene på Våler Skurlag, arbeidskonflikt 1975

 Referanser 

Kategori:Norske sakprosabøker
Kategori:Norske tegneserier
Kategori:Bøker fra 2016
Kategori:Kvinnehistorie